Prince of Persia: The Sands of Time
Prince of Persia: The Sands of Time е приключенска компютърна игра, екшън от трето лице, издадена от Ubisoft. Играта излиза на 18 ноември, 2003 и е част от серията компютърни игри за персонален компютър Prince of Persia, създадени от Джордан Мекнър през 1989, но не е продължение на оригиналната поредица за Принца.

История 
Преминавайки през Индия на път за Азад, крал Шараман и синът му – Принца на Персия, победили силния Махараджа на Индия, получавайки слава и чест. След грабежа на града и намирането на огромен пясъчен часовник, пълен с мистичен пясък и мистичена кинжал те продължили към Азад, заедно с дъщерята на махараджата – Фара. Умиращ везир, който предал махараджата и помогнал на персийския крал в замяна на държавна служба настоял да получи камата, но Шараман отказал да я вземе от сина си, който я бил намерил първи. След като му бил отказан и пясъчният часовник, който трябвало да бъде подарък за султана на Азад, Везира, който искал използвайки силата на пясъците в часовника да се направи безсмъртен бог и да получи контрол над
Времето, подмамил Принца да отвори часовника в Азад. След като Принца на Персия използвал камата за да пусне Пясъците на Времето, те унищожили кралството и превърнали всички живи същества в отвратителни пясъчни чудовища. Само Принца, Везира и Фара – отвлечената дъщеря на махараджата останали незасегнати от Пясъците, Принца, заради камата, Везира, заради жезъла си и Фара, заради медальона си.

По време на приключението си да поправи стореното, Принца се съюзява с Фара, заедно те се опитват да върнат Пясъците на Времето в часовника използвайки Кинжала на Времето, чрез който Принца има малка власт над Времето. Принца, знае че Фара има основание да го мрази, заради поробването на народа си и подозира, че тя иска да открадне Кинжала на Времето. Докато Принца спи Фара взема Камата и меча му и се опитва да върне Пясъците в часовника сама, като оставя медальона си на наследника на персийския трон. Когато Принца отново среща Фара, тя е в капан в камерата на часовника с опасност да падне и да умре. Принца и се притичва на помощ, но вместо да я хване за ръката, хваща острието на Кинжала на Времето, което му причинява огромна болка. Фара решава да му я спести и пуска дръжката на Камата и пада мъртва до часовника.

След като Принца връща Пясъците на Времето в часовника времето се връща преди битката срещу индийския махараджа. В резултат всичко случило се превръща само в спомен на Принца, в който е все още Кинжала на Времето. Той решава да намери Фара и да я предупреди за предателството на Везира, както и да ѝ даде Камата на Времето. Той разказва приключенията си като доказателство за предупреждението. След като Принца разказва историята си се изправя срещу злия Везир, който все още иска да се сдобие с Камата и вечния живот, чиито план е да убие Фара и да препише убийството на Принца на Персия.

След като побеждава Везира и предотвратява отварянето на часовника, Принца дава Камата на Времето на Фара. Тя го пита защо му е било нужно да измисля дългата история която и е разказал по-рано. Той отговаря с дълга целувка, след което връща времето точно преди нея и се съгласява, че историята е измислена. Докато си отива Фара пита Принца как се казва, на което той отговаря, че името му е Kakolookiyam – вълшебна думичка, която майката на Фара ѝ е казвала като е била дете.

Музика 
Музиката на играта е направена от Стюард Чатууд от несъществуващата вече канадска рок банда The Tea Party. Песента на финалните надписи, озаглавена Time Only Knows се изпълнява от Синди Гомез.

Награди 
Играта печели няколко награди:
 E3 2003 Game Critics Awards: Най-добра екшън/приключенска игра
 2004 Game Developers Choice Awards: Отлични дизайн и програмиране на играта
 Electronic Gaming Monthly: 2003 Игра на Годината

Филм 
Официално е обявено че филма по играта озглавен Принцът на Персия: Пясъците на времето ще излиза през май 2010 година. Продуцира се от Джери Брукхаймър за Буена Виста Пикчърс (Buena Vista Pictures). Сценарист е Джордан Мекнер(Jordan Mechner).

Външни препратки 
 Официална страница 
 Ubisoft
 Български фен сайт 

Компютърни игри